Originaalpealkiri: One for the money
Žanr : märul
Filmi pikkus: 87 min.
Lavastaja: Julie Anne Robinson
Produtsent: Wendy Finerman, Sidney Kimmel, Tom Rosenberg
Stsenarist: Stacy Sherman, Karen Ray
Muusika: Deborah Lurie
Näitlejad: Katherine Heigl, Jason O'Mara, John Leguizamo
Tootmisaasta:: USA (2011)
Originaalkeel:: inglise
Linastus Eestis: 03.02.2012
Jersey päritolu Stephanie Plum (Katherine Heigl) on uhke ja söakas tütarlaps, hoolimata sellest, et on viimased 6 kuud olnud tööta ning jäänud ilma oma autost. Viimases hädas pöördub ta oma skeemitajast sugulase poole, et too annaks talle tööd kautsjoniagendina. See tundub uskumatuna, kuna Stephanie’l pole isegi käeraudu ning ta valib oma relvaks pipragaasi. Kuid ometi ei löö ta risti ette Vinny (Patrick Fischler) kõige tüütuma põgeniku ees, kelleks on endine politseinik ja mõrvas kahtlustatav Joe Morelli (Jason O'Mara) – jah, see sama vastupandamatu Joe Morelli, kes ta kunagi keskkooli ajal ära võrgutas ning seejärel maha jättis.
Morelli kinninabimine oleks ülimat rahuldust pakkuv kättemaks lisaks kopsakale rahalisele tasule, mis ta selle eest saaks. Kuid sel ajal, kui Stephanie õpib nägusalt kolleegilt ja oma ala tipptegijalt Rangerilt (Daniel Sunjata) oma uue ameti saladusi, saab ta ühtlasi aru, et miski Morelli juhtumis on mäda. Kui lisada sinna juurde veel tüütult uudishimulikud pereliikmed, mõrvarlike kalduvustega poksija, tunnistajad, kes riburadapidi surevad, ning lõpuks ka tunded, mis löövad Morelliga taaskohtudes lõkkele – siis Stephanie mõistab, et uus töö pole sugugi nii lihtne, nagu oli arvanud.
Film „Mees raha eest“ Katherine Heigl’iga peaosas (“Meie senine elu”, “Killerid”, “Inetu tõde”) on Julie Anne Robinsoni (“Viimane laul”) värske ja naljakas märulikomöödia. Teistes osades: Jason O’Mara, Daniel Sunjata, John Leguizamo, Debbie Reynolds ja Debra Monk.
Režissöör: Julie Anne Robinson. Stsenaristid: Stacy Sherman, Karen Ray ja Liz Brixius. Film põhineb Janet Evanovichi raamatul.
Veel infot: IMDB
Kommentaare ei ole. Ole esimene!